Byretten afgørelse ændret således, at det tillades, at Voldgiftsrettens formand føres som vidne.
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 12. november 2012 satte Østre Landsret retten i retsbygningen, Bredgade 59, Køben-

havn.

Som dommere fungerede landsdommerne B. O. Jespersen, Olaf Tingleff og Tuk Bagger,

førstnævnte som rettens formand.

Som protokolfører fungerede Medarbejder ved retten.

Der foretoges   

14. afd. kære nr. B-3625-12:

Pharma Nord ApS

(advokat Michael Christiani Havemann)

mod

1) Niras A/S

(advokat Peter Wengler-Jørgensen)

2) Indkærede GmbH, tidligere Sagsøgte GmbH

(advokat Mikael Hedager Würtz)

Ingen var mødt eller indkaldt.

Der fremlagdes kæreskrift af 18. oktober 2012, hvormed advokat Michael Havemann på

vegne Pharma Nord ApS har kæret Hillerød Rets kendelse af 4. oktober 2012 (BS 2-

1686/2009) om, at vidneførsel af Voldgiftsrettens formand, Dommer 2, ikke tillades,

rettens fremsendelsesbrev af 22. oktober 2012 og udskrift af den kærede af-gørelse.



/

- 2 -

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Pharma Nord ApS har som for byretten nedlagt påstand om, at Voldgiftsrettens formand,

Dommer 2, tillades ført som vidne.

Efter votering afsagdes sålydende

k e n d e l s e :

Ingen af de sagsøgte Niras A/S og Indkærede GmbH, tidligere Sagsøgte GmbH har

protesteret mod den begærede vidneførsel.

Parterne i en civil sag har som det klare udgangspunkt rådigheden over sagens førelse, her-

under for så vidt angår bevisførelsen. Fravigelse af dette udgangspunkt må kræve en høj

grad af sikkerhed for, at den begærede vidneførsel er uden betydning for sagen. Da en så-

dan klarhed ikke foreligger,

b e s t e m m e s :

Det tillades, at Voldgiftsrettens formand, Dommer 2, føres som vidne.

Spørgsmålet om omkostninger i forbindelse med kæremålet afgøres af byretten i forbindel-

se med sagens afslutning.

Kæreafgiften tilbagebetales.

Retten hævet.